**5. РАЗРЕД  (5/1, 5/3)**

**Прво решења домаћег задатка из треће недеље!**

1. Одреди инфинитивну основу следећих глагола:

ПЕГЛАТИ, ШЕТАТИ, НАЋИ, ИСТРЕСТИ, ПЛЕСТИ

1. Напиши поред глагола њихов инфинитивни облик, сад су у презенту (садашњем времену):

ПЕЧЕМ, ЛЕГНЕМ, РАСТЕМ, ВЕСЕЛИМ СЕ, ЈЕДЕМ, КУЈЕМ, САЊАМ, СЕДНЕМ

1. Издвој глаголе у инфинитиву из следећих реченица:

ТРЕБАЛО БИ ОТИЋИ НА ПИЈАЦУ И КУПИТИ ВОЋА, АЛИ МОРАМ ДА УЧИМ.

МОГЛО БИ СЕ РЕЋИ ДА ЈЕ ОНА У ПРАВУ АКО ПОШТЕНО РАЗМИСЛИМО.

НЕ ТРЕБА УЧИТИ НАПАМЕТ ЈЕР ОНДА НЕ МОЖЕШ РЕШИТИ ЗАДАТКЕ.

РЕШЕЊА

1. ПЕГЛАТИ је пегла-

ШЕТАТИ ЈЕ шета-

НАЋИ је нађ- (прво нађох, одвојимо -ох, остаје нађ-)

ИСТРЕСТИ је истрес- (прво истресох, одвојимо –ох, остаје истрес-)

ПЛЕСТИ је плет- (прво плетох, одвојимо –ох, остаје плет-)

1. ПЕЧЕМ – ПЕЋИ, ЛЕГНЕМ – ЛЕЋИ, РАСТЕМ – РАСТИ, ВЕСЕЛИМ СЕ – ВЕСЕЛИТИ СЕ, ЈЕДЕМ – ЈЕСТИ, КУЈЕМ – КОВАТИ, САЊАМ – САЊАТИ, СЕДНЕМ – СЕСТИ
2. ОТИЋИ, КУПИТИ, РЕЋИ, УЧИТИ, РЕШИТИ

**ЧЕТВРТА НЕДЕЉА (ОД 6.4. ДО 10.4)**

1. **час** (**понедељак), 6.4.2020.**

Наставна јединица (РТС 3) : **Заменице – (обнављање, пратите само информативно, не треба да радите и шаљете задатке)**

1. **час** **(уторак) 7.4.2020.**

Наставна јединица (РТС 3): **Бројеви -**  **(обнављање, пратите само информативно, не треба да радите и шаљете задатке)**

Наставна јединица по плану наставника: **Презент**

Тип часа: обрада

На страни 126. у граматици „Жубор језика“ почиње лекција о **ПРЕЗЕНТУ** или **садашњем времену**. Презент је глаголски облик који означава **радњу која се догађа у тренутку говора**, то значи да **означава стварну садашњост**: „Ја сада читам.“

Међутим, презент може означавати **и замишљену садашњост**: „Ја сутра идем у шетњу.“ Може и овако: Јуче изађем у двориште и видим мачку како јури миша.“

Значи, за одређивање глаголског времена нису важне прилошке или глаголске одредбе за време, него само глаголски облик!

Презент се састоји само од једне речи, а та реч је глагол, зато кажемо да је то **прост** глаголски облик.

Из глагола у презенту видимо које лице врши радњу ( „читам“ је 1. лице јд, „изађем“ је 1. лице јд, „јури“ је 3. лице јд...), зато кажемо да је презент **лични** глаголски облик.

Презент нема посебне наставке за граматички род („Ја слушам“ – ког сам ја рода? Не знамо.), исто је чак и треће лице (он слуша, она слуша, оно слуша; они слушају, оне слушају, она слушају), зато кажемо да презент **не разликује граматички род**.

Након овога, погледај и уради задатак на 127. стр. у граматици, не би требало да буде тешко, али немој да шаљеш, биће други задатак за домаћи!

1. **час** **(среда), 8.4.2020.**

Наставна јединица (РТС 3): „ **Кирија“ Бранислав Нушић (обнављање, пратите само информативно, не треба да радите и шаљете задатке)**

Наставна јединица по плану наставника: **Презентска основа**

Тип часа: обрада

С обзиром да је презент прост глаголски облик (једна реч), он се гради од презентске основе и наставака за презент (презентских наставака). Када тражимо презентску основу, прво задати глагол ставимо у 1. лице множине презента па одбијемо –мо (наставак за презент), оно што остане је презентска основа!

Овако: ЧИТАТИ – читамо (1. лице множине презента), одбијемо -мо, а остаје ЧИТА-, дакле, презентска основа је : ЧИТА- !

Најважније је приликом стављања глагола у презент да не промениш глаголски вид: ако је глагол свршен, мора остати свршен, ако је несвршен, мора остати несвршен. Понекад нам није логично да свршени глагол буде у презенту, али то је сасвим могуће:

ПРОЧИТАТИ – ПРОЧИТАМО

ИЗАЋИ – ИЗАЂЕМО

СЕСТИ – СЕДНЕМО

ПРОЋИ – ПРОЂЕМО

1. **час (четвртак), 9.4.2020.**

Наставна јединица по плану наставника: **Презент помоћних глагола**

Тип часа: обрада

На 127. стр. у граматици говори се о презенту помоћних глагола. У српском језику то су : **ЈЕСАМ, БИТИ, ХТЕТИ**. Они су јако важни и потребно је да добро научиш њихове дуже (наглашене) и краће (ненаглашене) облике јер се самостално појављују у презенту као предикат или су део личног глаголског облика који је предикат у реченици, другим речима, могу да буде самостално предикати или да граде неки сложени глаголски облик (као што је перфекат, прошло време, о томе ће ускоро бити речи).

ЈЕСАМ ХТЕТИ

1. ЈЕСАМ / САМ 1. ЈЕСМО / СМО 1. ХОЋУ / ЋУ 1. ХОЋЕМО/ ЋЕМО

2. ЈЕСИ / СИ 2. ЈЕСТЕ / СТЕ 2. ХОЋЕШ / ЋЕШ 2. ХОЋЕТЕ / ЋЕТЕ

3. ЈЕСТЕ / ЈЕ 3. ЈЕСУ / СУ 3. ХОЋЕ /ЋЕ 3. ХОЋЕ /ЋЕ

Пази да краћи облик трећег лица једнине

не помешаш са краћим обликом заменице она:

„Он чезне за њом јер је воли.“

(Овде је заменица у акузативу – њу.)

БИТИ ( нема краће облике)

1. БУДЕМ 1. БУДЕМО

2. БУДЕШ 2. БУДЕТЕ

3. БУДЕ 3. БУДУ

На 129. и 130. стр. у „Жубору језика“ су задаци чије одговоре треба да пошаљеш мејлом најкасније до недеље увече 12.4.2020. јер ћеш одговоре добити у материјалу следеће недеље!

.

1. **час (петак), 10.4.2020.**

Наставна јединица (РТС 3)**: Непроменљиве речи - предлози и прилози (обнављање, пратите само информативно, не треба да радите и шаљете задатке)**